તા 30 અને 1 બપોર સુધી નવી યોજના પર ફરીથી કામ શરુ કરશો. આપનું વર્તન પણ બીજા સાથે સારું રહેશે. જીવનમાં ખુશીની તક મળશે. કોઈ સારા કાર્યના કારણે લાભ મળશે. ઉપરી અધિકારી સાથે તાલમેલ સારો રહેશે અને મહત્વના કાર્યો અંગે તેમની સાથે ચર્ચાની શક્યતા છે. તેઓ તમારા પર વિશ્વાસ મુકીને મોટો પ્રોજેક્ટ આપે તેવી શક્યતા પણ રહે. તા 1 બપોર પછી અને 2 તેમજ 3 દરમિયાન જીવનસાથી જોડે સબંધોમાં તણાવ રહેશે. કાર્યોમાં મુશ્કેલી આવી શકે છે. કોઈની પર વિશ્વાસ નહીં મુકવો. બીજાના લડાઈ ઝગડામાં વચ્ચે પડવાના કારણે આપને નુકસાન થઇ શકે છે. ખર્ચા પર નિયંત્રણ રાખજો. તા 4 અને 5 દરમિયાન ઘર-ઓફીસ અને દુકાનના કામમાં વ્યસ્ત રહેશો. પૈસાની આવક થશે પરંતુ ખર્ચા પણ વધુ રહેશે. સંયમિત જીવન જીવશો. તા 6ના રોજ મિત્રો અને સાથી કર્મચારીઓનો સાથ મળશે. મોજમસ્તી ભર્યો સમય રહેશે. આપનામાં સકારાત્મક ઊર્જાનો સંચાર થતો હોય તેવું અનુભવશો. પૈતૃક મિલકતો અને સંપતિની બાબતોમાં સફળતા મળશે. તા 6થી બુધ આપની રાશિથી અષ્ટમ સ્થાનમાં ભ્રમણ કરશે જેથી જાતકની આર્થિક અને સામાજિક સ્થિતિમાં સુધારો થશે. આપ ગેરસમજના ભોગ બનશો જેનું કારણ આપની વાણી અને વર્તન હોય તેવી સંભાવના છે. ભાગીદારો, સહકર્મીઓ કે ઉપરીઓ સાથે “હસવામાંથી ખસવું ન થાય” તેની કાળજી લેવી. મનમાં આવેશ અને ઉગ્રતા રહેવાના કારણે કોઇની સાથે ઝગડો કે તકરાર કરી બેસશો.